laion/Wikipedia-Exotic huggingface dataset:
שמעון בן-שלמה

שמעון בן שלמה (נולד 1942) הוא איש ציבור חרדי ישראלי, מייסד ומנהל מוסדות תורה "תורה ושלום" וחבר הכנסת מטעם ש"ס בכנסת ה-11. בן שלמה נולד בשרעב שבתימן ב-1942, ועלה לישראל ב-1949. תחילה גרה המשפחה במעברה ואחר כך עברה לגור בבאר שבע. בן שלמה, היה תלמיד מצטיין בבית הספר הממלכתי דתי, ונשלח ללמוד בישיבת מקור חיים בירושלים. אחר־כך למד בישיבה גבוהה בחדרה. לאחר שסיים את לימודיו, הקים בן שלמה את אגודת תורה־ושלום ובמשך 13 שנים ייסד במסגרתה שורה של מוסדות תורניים ברחבי המדינה. בשנת 1983 עבר לגור בירושלים והחל להיות מעורב בפעילות מפלגת ש"ס. לקראת הבחירות לכנסת האחת עשרה הוצב, ברגע האחרון לפני סגירת הרשימות, במקום הרביעי ברשימת המפלגה כנציג "יהדות תימן". ביולי 1984 נבחר בן שלמה לכנסת ה-11 מטעם ש"ס, לאחר שהמפלגה זכתה בארבעה מנדטים. בכנסת כיהן בוועדת החוץ והביטחון וועדת העבודה והרווחה. בנובמבר 1984⁩ עורר סערה ציבורית לאחר שאמר בריאיון עיתונאי כי: ”חיילי צה"ל נהרגים בלבנון בגלל הפריצות בצבא, עקב שירות נשים”. במהלך ישיבת ועדת החוץ והביטחון נדרש בן-שלמה, על ידי חברי כנסת מכל הסיעות, לחזור בו מהדברים ולהתנצל, אך הוא סירב. בינואר 1985 שוב עורר סערה, לאחר שאמר שצריך לסקול את חברי קהילת מבקשי דרך של התנועה ליהדות מתחדשת בירושלים. במיוחד התלונן על כך שהקהילה מעסיקה אישה כרב ואמר:”אשה רב? זאת ממש כפירה. זה הפיכת הדת היהודית לנצרות. צריך לסקול אותם. הם חייבים סקילה”. באותה שנה גם פעל נגד הקמת האוניברסיטה המורמונית בירושלים ואמר כי "כל נוצרי חשוד בעיני, אין נוצרי טוב". כמה חודשים לאחר שנבחר לכנסת הסתכסך בן-שלמה עם יתר חברי הסיעה ומועצת החכמים של המפלגה, לאחר שלא מונה לסגן שר וטען כי יש במפלגה "אפליה כלפי התימנים". לקראת סוף הקדנציה פרש בן שלמה מהסיעה והפך לח"כ יחיד. בבחירות לכנסת ה-12 התמודד בראשות מפלגת יהודי תימן, ישי - יחד שבטי ישראל, שזכתה ל-2,947 קולות ולא עברה את אחוז החסימה. לאחר פרישתו מהכנסת המשיך בן שלמה לעמוד בראש מוסדות "תורה ושלום". בדצמבר 1992 התבקש להעיד במשפטו של חבר הכנסת לשעבר יאיר לוי, שהואשם במעילה בספי עמותת "אל המעין", אך הוכרז עד עוין, לאחר שעדותו בבית המשפט הייתה שונה באופן מהותי מעדות קודמת שמסר במשטרה. ביוני 1993 הודיעה פרקליטות המדינה כי בכוונתה להעמיד אותו לדין, על מתן עדות סותרות מתוך כוונה להטעות את בית המשפט. אולם אחר כך הודה לוי במעילה, במסגרת עסקת טיעון. בשנת 2003 לקח חלק בשביתת הרעב שיזם מאיר פרוש במחאה על התוכנית הכלכלית של הממשלה שבמסגרתה נכללו קיצוצים נרחבים בתקציב מוסדות תורניים[דרוש מקור]. שמעון בן-שלמה, באתר הכנסת שמעון בן-שלמה, באתר כנסת פתוחה שחר אילן, ההרוגים בלבנון — בגלל הפריצות בצבא, כל העיר, 30 בנובמבר 1984 עתי"ם, בן־שלמה: התקשורת מלכלכת את החרדים, חדשות, 25 ביולי 1985 אמנון לוי, "חיילים נופלים כי חיילות מפילות", חדשות, 4 בדצמבר 1984 ירון אביטוב, צריך לסקול אותם, כל העיר, 25 בינואר 1985 שחר אילן, ההר ייבקע והמים יפרצו, כל העיר, 25 באוקטובר 1985 אמנון לוי, ח״כ השבוע - שמעון בן-שלמה-ש״ס, חדשות, 7 בדצמבר 1984 אמנון לוי, פרץ, בן־שלמה,פורש, שך – לכל אחד מפלגה, חדשות, 27 בספטמבר 1988 יש"י ודגל התורה ־ שתי רשימות דתיות שנולדו בסוף השבוע, מעריב, 25 בספטמבר 1988 חן דגן, עד עוין מספר 15 הוכרז במשפטו של יאיר לוי, חדשות, 25 בדצמבר 1992 דב אלבוים, כתבי אישום נגד העדים העוינים במשפט לוי, חדשות, 25 ביוני 1993 יהונתן ליס, ח"כ לשעבר יאיר לוי מבקש מהנשיא למחוק הרשעתו, באתר הארץ, 2 ביולי 2002
לאו היילדה

לאו פוהר היילדה (בנורווגית: Leo Fuhr Hjelde; נולד ב-26 באוגוסט 2003 בנוטינגהאם שבאנגליה) הוא כדורגלן נורווגי המשחק בעמדת המגן השמאלי בקבוצת לידס יונייטד מהפוטבול ליג צ'מפיונשיפ. היילדה נולד בנוטינגהאם שבאנגליה כאשר אביו, יון אולאב היילדה (אנ'), שיחק בנוטינגהאם פורסט. היילדה גדל במחלקות הנוער של טריג/לאדה, רוזנבורג וסלטיק. ב-22 בינואר 2021 הושאל לרוס קאונטי מליגת העל הסקוטית עד לתום עונת 2020/2021. ב-23 בינואר ערך את הופעת הבכורה שלו במועדון, בהפסד 5-0 לגלאזגו ריינג'רס במסגרת המחזור ה-25 בליגה. ב-6 במרץ הבקיע את שערו היחיד במועדון, בניצחון 2–3 על קילמרנוק במסגרת המחזור ה-31 בליגה. בסך הכול ערך 11 הופעות ליגה במהלך תקופת ההשאלה, בהן הבקיע שער אחד. ב-27 באוגוסט 2021 חתם על חוזה לארבע שנים בלידס יונייטד מהפרמייר ליג. ב-9 בינואר 2022 ערך את הופעת הבכורה שלו במועדון, בהפסד 0–2 לווסטהאם יונייטד במסגרת המחזור השלישי בגביע ה-FA לעונת 2021/2022. ב-16 בינואר ערך את הופעת הבכורה שלו בליגה, בניצחון 2–3 על וסטהאם יונייטד במסגרת המחזור ה-22 לעונת 2021/2022. ב-12 בינואר 2023 הושאל לרות'רהאם יונייטד מהפוטבול ליג צ'מפיונשיפ עד לתום עונת עונת 2022/2023 בצ'מפיונשיפ. ב-14 בינואר ערך את הופעת הבכורה שלו במועדון, בניצחון 0–4 על בלקברן רוברס במסגרת המחזור ה-27 בליגה. היילדה היה חלק מסגל נבחרת נורווגיה עד גיל 21 לטורניר אליפות אירופה עד גיל 21 לשנת 2023, וערך הופעה אחת בטורניר. לאו היילדה, באתר Transfermarkt לאו היילדה, באתר Soccerway לאו היילדה, באתר BDFutbol לאו היילדה, באתר WorldFootball.net לאו היילדה, באתר FootballDatabase.eu Ross County add Celtic teenager Leo Hjelde on loan באתר BBC, ‏ 22 בינואר 2021 (באנגלית) Millers secure loan for Leo from Leeds United באתר הרשמי של רות'רהאם יונייטד, 12 בינואר 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאו היילדה".
איימר אורוס

איימר אורוס הוארטה (בספרדית: Aimar Oroz Huarte; נולד ב-27 בנובמבר 2001 באראסורי שבספרד) הוא כדורגלן ספרדי המשחק בעמדת הקשר ההתקפי בקבוצת אוססונה מלה ליגה. אורוס גדל במחלקת הנוער של אוססונה. בשנת 2018 החל לשחק בקבוצת המילואים של המועדון. ב-31 במאי 2019 ערך את הופעת הבכורה שלו בקבוצה הראשונה של המועדון, בניצחון 2–3 על קורדובה במסגרת המחזור ה-41 בליגה הספרדית השנייה לעונת 2018/2019. זו הייתה הופעתו היחידה בעונה זו, שבסופה העפילה אוססונה ללה ליגה. ב-19 ביולי 2020 ערך את הופעת הבכורה שלו בלה ליגה, בתיקו 2-2 נגד מיורקה במסגרת המחזור ה-38 לעונת 2019/2020. אורוס היה חלק מסגל נבחרת ספרד עד גיל 21 לטורניר אליפות אירופה עד גיל 21 לשנת 2023, וערך שש הופעות בטורניר, בהן הבקיע שער אחד. נכלל בסגל הנבחרת האולימפית של ספרד לטורניר הכדורגל באולימפיאדת פריז (2024). מדיה וקבצים בנושא איימר אורוס בוויקישיתוף איימר אורוס, באתר Transfermarkt איימר אורוס, באתר Soccerway איימר אורוס, באתר BDFutbol איימר אורוס, באתר FootballDatabase.eu "Lista para el Torneo Olímpico Masculino de Fútbol באתר הרשמי של פדרציית הכדורגל הספרדית המלכותית, 10 ביולי 2024 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איימר אורוס".
חון פאצ'קו

חון פאצ'קו דוסגראט (בספרדית: Jon Pacheco Dozagarat; נולד ב-8 בינואר 2001 באליסונדו שבספרד) הוא כדורגלן ספרדי המשחק בעמדת הבלם בקבוצת ריאל סוסיאדד מלה ליגה. פאצ'קו גדל במחלקת הנוער של ריאל סוסיאדד. בשנת 2018 החל לשחק בקבוצת המילואים השנייה של המועדון, ובשנת 2019 החל לשחק בקבוצת המילואים הראשונה של המועדון. ב-29 ביוני 2020 ערך את הופעת הבכורה שלו בקבוצה הראשונה של המועדון, בהפסד 2-1 לחטאפה במסגרת המחזור ה-32 בלה ליגה לעונת 2019/2020. פאצ'קו היה חלק מסגל נבחרת ספרד עד גיל 21 לטורניר אליפות אירופה עד גיל 21 לשנת 2023, וערך חמש הופעות בטורניר. נכלל בסגל הנבחרת האולימפית של ספרד לטורניר הכדורגל באולימפיאדת פריז (2024). מדיה וקבצים בנושא חון פאצ'קו בוויקישיתוף חון פאצ'קו, באתר Transfermarkt חון פאצ'קו, באתר Soccerway חון פאצ'קו, באתר BDFutbol חון פאצ'קו, באתר WorldFootball.net חון פאצ'קו, באתר FootballDatabase.eu "Lista para el Torneo Olímpico Masculino de Fútbol באתר הרשמי של פדרציית הכדורגל הספרדית המלכותית, 10 ביולי 2024 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חון פאצ'קו".
יולן אגירסבאלה

יולן אגירסבאלה אסטולס (בבסקית: Julen Agirrezabala Astúlez; נולד ב-26 בדצמבר 2000 בסן סבסטיאן שבספרד) הוא כדורגלן ספרדי המשחק בעמדת השוער בקבוצת אתלטיק בילבאו מלה ליגה. אגירסבאלה גדל במחלקות הנוער של אנטיגוקו ואתלטיק בילבאו. בשנת 2019 החל לשחק בבסקוניה, קבוצת הבת של אתלטיק בילבאו, ובשנת 2020 החל לשחק בקבוצת המילואים של המועדון. ב-16 באוגוסט 2021 ערך את הופעת הבכורה שלו בקבוצה הראשונה של המועדון, בתיקו 0-0 נגד אלצ'ה במסגרת המחזור הראשון בלה ליגה לעונת 2021/2022. אגירסבאלה היה חלק מסגל נבחרת ספרד עד גיל 21 לטורניר אליפות אירופה עד גיל 21 לשנת 2023, וערך הופעה אחת בטורניר. יולן אגירסבאלה, באתר Transfermarkt יולן אגירסבאלה, באתר Soccerway יולן אגירסבאלה, באתר BDFutbol יולן אגירסבאלה, באתר WorldFootball.net יולן אגירסבאלה, באתר FootballDatabase.eu יולן אגירסבאלה, באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יולן אגירסבאלה".
ג'ולי והפנטומים

ג׳ולי והפנטומים (באנגלית: Julie and the Phantoms) היא סדרת טלוויזיה קומדית ודרמה מוזיקלית שנוצרה על ידי דן קרוס ודייוויד הוג, אשר שוחררה באמצעות שירות הסטרימינג "נטפליקס" ב-10 בספטמבר 2020. הסדרה מבוססת על סדרת הטלוויזיה הברזילאית בשם "Julie e os Fantasmas (אנ')" שעלתה בדצמבר 2021. בנוסף, נודע כי הסדרה בוטלה לאחר עונה אחת. מדיסון רייס - ג'ולי מולינה, מוזיקאית בתיכון שנאבקת לעשות מוזיקה לאחר מות אמה אך מזמנת בטעות את רוחה של להקה שנפטרה משנת 1995. להקה זו עוזרת להחזיר את אהבתה למוזיקה ומקרבת אותה אל הלהקה. צ'ארלי גילספי - לוק, זמר והגיטריסט הראשי של הלהקה בה היה לפני מותו. המוזיקה גם עוזרת לו להתקרב לאמו שעדיין בחיים. אוון פטריק ג'וינר - אלכס, המתופף של הפנטומים. ג'רמי שאדה - רג'י, נגן הבס של הפנטומים. ג'אדה מארי - פלין, החברה הכי טובה של ג'ולי, שמאוד מבולבלת בכל העניין אבל עדיין אוהבת את חברתה ג'ולי. סשה קרלסון - ניק, החבר של קארי, ומושא האהבה של ג'ולי לכל החיים, שלאט לאט היא מתחילה להתאהב בו בהמשך הסדרה. סוואנה לי מאי - קארי, אויבתה של ג'ולי, וחברה לשעבר; הסולן של "Dirty Candy" ובתו של טרבור ווילסון מיליונר מפורסם והיה חוץ מקבוצת הבנים שהחבר'ה היו בה. צ'יין ג'קסון - קיילב קובינגטון, רוח רפאים מפורסמת בעלת מועדון הרוחות של הוליווד. קרלוס פאנס - ריי מולינה, אבא של ג'ולי וקרלוס. סוני בוסטמנטה - קרלוס מולינה, אחיה הצעיר של ג'ולי, שהופך לחשוד בלהקת הרפאים והופך לצייד רפאים. אליסון אראיה - דודה ויקטוריה, דודתה של ג'ולי, וגיסתו של ריי. מרסי טי האוס - גברת הריסון, המורה לתוכנית המוזיקה של ג'וליץ. בובו סטיוארט - וילי, רוח רפאים שאוהבת את הסקייטבורד שלו, ומתאהב באלכס. ב-9 באפריל 2019, קני אורטגה חתם על הסכם כולל רב-שנתי עם "נטפליקס", כולל הפקת ג'ולי והפנטומים. בכיר אחד הבכירים הפיק את הסדרה לצד דן קרוס, דייוויד הוג, ג'ורג' סלינס וג'יימי איימריץ'. קרוס והוג משמשים גם בחברות הפקה המעורבות בסדרה היו אמורות להיות מורכבות מ-CrossOver Entertainment ו-Mixer Entertainment ב-26 באוגוסט 2020 שוחרר הטריילר רשמי והסדרה שוחררה ב-10 בספטמבר 2020. ב-18 בדצמבר 2021, נטפליקס ביטלה את הסדרה לאחר עונה אחת. ב-4 במרץ 2022, אורטגה אישר כי אין תוכנית הסדרה שתחזור ל"נטפליקס" או לכל מקום אחר לעת עתה. ב-21 ביולי 2020, ההכרזה על תאריך הבכורה של הסדרה, לוהק לסדרה מדיסון רייס, צ'ארלי גילספי, ג'רמי שאדה, אוון ג'וינר, ג'אדה מארי, סאצ'ה קרלסון וסוואנה לי מאי לתפקידים הראשיים בובו סטיוארט, צ'יין ג'קסון, קרלוס פאנס, וסוני בוסטמנטה לוהקו לתפקידים חוזרים. ערך מורחב – Julie and the Phantoms (פסקול) הפסקול יצא לאור ב-10 בספטמבר 2020, לצד עליית הסדרה. "ג'ולי והפנטומים", במסד הנתונים הקולנועיים IMDb (באנגלית) "ג'ולי והפנטומים", באתר נטפליקס "ג'ולי והפנטומים", באתר Rotten Tomatoes (באנגלית) "ג'ולי והפנטומים", במסד הנתונים הקולנועיים KinoPoisk (ברוסית) Pedersen, Erik (July 21, 2020). "'Julie And The Phantoms': Cast, Premiere Date & Promo For Kenny Ortega's Netflix Musical Comedy". Deadline Hollywood. from the original on August 19, 2020. Retrieved August 19, 2020. Swift, Andy (December 18, 2021). "Julie and the Phantoms Officially Cancelled at Netflix, EP Confirms". TVLine. from the original on December 18, 2021. Retrieved December 18, 2021. "Julie and the Phantoms: Season 1 (From the Netflix Original Series)". Amazon Music. September 10, 2020. from the original on September 12, 2020. Retrieved September 12, 2020.
מבטחי ישראל

מבטחי ישראל - פורום מפקדים לאומי היא עמותה ישראלית העוסקת בסוגיות ביטחוניות-מדיניות. העמותה הוקמה בשנת 2015 על ידי עוזי דיין על מנת לקדם מסגרת שיח רעיונית שתבטא גישה מדינית-ביטחונית ותשמש במה לציבור הלאומי-ציוני בישראל. חברי הפורום פועלים לגיבוש אסטרטגיה בתחום הביטחון הלאומי והסברתה בבית ובחו"ל ומקדמים מיזמים בתחום הביטחון הלאומי. הפורום עוסק בביטחון הלאומי הישראלי בהגדרתו המורחבת, ומתמקד בתחומים הבאים: ביטחון ודמוקרטיה. מלחמה בטרור במזרח התיכון. דרכי מענה לאיום הבלתי קונבנציונלי והאיראני. חיזוק לכידות החברה הישראלית. חינוך וזהות יהודית תרבותית ולאומית בישראל ובתפוצות. הבטחת מעמדה וחיזוקה של ירושלים כבירת ישראל והעם היהודי. היחסים הבינלאומיים של ישראל בדגש על מדיניות אזורית, היחסים עם ארצות הברית ואירופה. חברי הפורום מגבשים ומפרסמים ניירות עמדה, מתראיינים בערוצי התקשורת ומקיימים ימי עיון, כנסים וסקרים במטרה להשפיע על סדר היום הישראלי ועל מקבלי ההחלטות. הפרסומים מופצים באיגרת מידע לנרשמים ומשובצים באתר האינטרנט של הפורום. בשנת 2020 גיבש הפורום מסמך עקרונות בהובלת הרב אבי גיסר ובו הוצעו ארבעה עקרונות מנחים לקיומו ולתפקודו הראוי של צבא ממלכתי בחברה מגוונת: הביטחון תחילה, כיבוד ערכי המשרתים, "הטוב המשותף", מוגנות וסובלנות. המסמך הועבר לרמטכ"ל והופץ לציבור לדיון ציבורי. בחודש יוני 2020 הוביל הפורום סיור לשומרון ובקעת הירדן לשגרירים בישראל. הסיור נועד להצביע על הנושאים המובילים סביב תוכנית השלום של הנשיא טראמפ, להציג את חשיבות גבולות בני הגנה, הסכם השלום בין ישראל לירדן ושיתוף הפעולה כלכלי ישראלי-פלסטיני. בנובמבר 2022 התקיים הכנס השנתי בעומר שעסק בנושא "קרקעות הלאום-ללאום" שימור, פיתוח וביטחון הנגב ובו הוצגו האתגרים והוצעו פתרונות לבעיית המשילות בנגב ובגליל. ב-7 באוקטובר 2023 בעקבות מתקפת הפתע על ישראל קראו חברי הפורום להקים את בית המשפט הצבאי בלוד המאפשר לקיים הליכים משפטיים מהירים ואף לגזור עונשי מוות. אתר האינטרנט הרשמי של מבטחי ישראל אלוף (מיל') עוזי דיין, מועצת הביטחון לישראל, רשימת השמעה, באתר יוטיוב מבטחי ישראל, באתר "גיידסטאר ישראל" שילה פריד, ‏בכירים וקצינים במיל' לבג"ץ: "כבדו את הבחירה הדמוקרטית של העם", בעיתון מקור ראשון יניר יגנה‏, "להשבת המשילות בדרום": המלצות "מבטחי - פורום מפקדים לאומי", באתר וואלה, 29 בנובמבר 2022 אמיר לוי, "הזדמנות של פעם בחיים להחיל ריבונות ישראלית בבקעת הירדן", באתר מידה, 26 בינואר 2020 הרב אבי גיסר, הרב עידו רכניץ, צה"ל צבא ממלכתי בחברה מגוונת, 6 בפברואר 2020 יעקב מאור, סיור שגרירים ביו"ש בהנחית עמותת מבטחי, באתר ותוליכנו לשלום, 17 ביולי 2020 יניר יגנה‏, "להשבת המשילות בדרום": המלצות "מבטחי - פורום מפקדים לאומי", באתר וואלה, 29 בנובמבר 2022 איליה יגורוב, "ככה לא מייצרים מטרופולין": פורום מפקדים לאומי התקיים סמוך לב"ש, באתר ישראל היום, 30 בנובמבר 2022 קריאה לשר הביטחון ושר המשפטים להקים מחדש מיידית את בית המשפט הצבאי בלוד, באתר מעריב אונליין, 1 בנובמבר 2023 דוד זולדן, עונש מוות למחבלים? היוזמה החריגה של עוזי דיין נחשפת, באתר אייס, 30 באוקטובר 2023
לשכת פרהדרין

בבית המקדש השני, לשכת פרהדרין (או פלהדרין) הייתה לשכתו של הכהן הגדול, ששימשה לו למגורים בשבעת הימים שלפני יום הכיפורים. יש המזהים לשכה זו עם לשכת העץ, שלפי הנוסח המקובל במשנה הייתה בדרום העזרה, ולפי הנוסח שמובא בתלמוד - בצפון. המשנה הראשונה במסכת יומא, שעוסקת בעבודת יום הכיפורים, פותחת: "שבעת ימים קודם ליום הכיפורים, מפרישין כהן גדול מביתו ללשכת הפרהדרין". — מסכת יומא, פרק א', משנה א'; על פי כתב יד קאופמן. בתלמוד מסופר שלכהן הגדול היו שתי לשכות בעזרה: האחת - לשכת פרהדרין, שבה היה דר הכהן הגדול לפני יום הכיפורים, ובה היה ישן. השנייה - לשכת בית אבטינס, ובה היה לומד לבצע את חפינת הקטורת, שהיא עבודה קשה מאוד, ועליו לעשותה ביום הכיפורים. אחת משתי הלשכות הייתה בצפון העזרה, והשנייה בדרומה. התלמוד נשאר בספק איזו מהלשכות הייתה בצפון ואיזו בדרום. הרמב"ם פסק שלשכת פרהדרין היא בצפון. המשנה במסכת מידות מתארות את הלשכות שבדרום העזרה, בהן לשכת העץ. לעומת זאת, לגרסת התלמוד הבבלי ולדעת רוב הפרשנים, לשכות אלו היו בצפון. וכך לשון המשנה: "שבדרום - לשכת העץ, לשכת הגולה, לשכת הגזית. לשכת העץ - אמר רבי אליעזר בן יעקב: שכחתי מה הייתה משמשת. אבא שאול אומר: לשכת כהן גדול הייתה, והיא הייתה אחורי שתיהן, וגג שלשתן שווה...". — מסכת מדות, פרק ה', משנה ד' היו שזיהו, אם כן, את 'לשכת העץ' - שלפי אבא שאול הייתה לשכת כהן גדול - עם לשכת פרהדרין. כך, למשל, סבר הרמב"ם (המובא לעיל). באשר לשימושה של לשכת העץ ולשאלה מדוע נקראה כך, היו שסברו (הראב"ד), שהיא הייתה עשויה מעץ. לדעת מפרשים אחרים, לשכה זו הייתה עשויה מאבן, ונקראה כך משום שבה היו מאחסנים את העצים להבערת האש על מזבח העולה. בתלמוד מובאת ברייתא, ובה הסברו של רבי יהודה למקורו של שם הלשכה ותיאורו את ההיסטוריה של השם: בתחילה הייתה נקראת "לשכת בלווטי" (ביוונית: βουλευτηζ), כלומר: לשכת שָׂרים ונכבדים. ובתקופת בית המקדש השני, שהכהונה הגדולה הייתה נקנית בכסף, והיו הכהנים הגדולים מתחלפים כמעט בכל שנה והם היו משפצים את הלשכה בהתאם לכבודם - החליפו את שְמהּ ל"לשכת פרהדרין". פרהדרין (ביוונית: παρεδρήι) פירושו פקידי המלך, וכשם שפקידי המלך מתחלפים על ידי המלך בכל שנה - כך הלשכה הייתה מתחלפת בכל שנה כיוון שהכהנים הגדולים היו מתחלפים. יום כיפור בבית המקדש כהן גדול העזרה מסכת יומא לשכת הגולה לשכת הגזית ג' אלון, פראירתין: לתולדות הכהונה הגדולה בסוף ימי בית שני, תרביץ י"ג (א), עמ' 1–24; וראו גם תוספות למאמר באותו הכרך, עמ' 69–70. כך מתפרשת הברייתא לפי הנוסח בדפוס וילנא ובחלק מכתבי היד, שהיו מחליפים אותה. ובחלק מכתבי היד (למשל, כתב יד מינכן 95) נגרס אותן, כלומר את הכהנים עצמם. מסכת מדות, פרק ה', משנה ד'; וראה להלן. תלמוד בבלי, מסכת יומא, דף י"ט, עמוד א' ספר עבודה, הלכות בית הבחירה, פרק ה', הלכה י"ז כך בנוסח הדפוסים ובחלק מכתבי היד, אך בכתב יד קאופמן המילים "אמר רבי אליעזר בן יעקב" אינן מופיעות. בכתב יד קאופמן: לשכת כהן גדול הייתה אחר שתיהן. תלמוד בבלי, מסכת יומא, דף ח', עמוד ב'
שלמה דיין

הרב שלמה דיין (נולד ב-6 בנובמבר 1952) הוא רב העדה המערבית בירושלים, וחבר הכנסת לשעבר מטעם ש"ס בכנסת ה-12. דיין נולד בתטואן שבמרוקו לאביו יהודה ליאון דיין. עלה ארצה עם משפחתו בשנת 1964. בנעוריו למד בישיבה הגבוהה "שארית יוסף" בבאר יעקב והוסמך לרבנות. כיהן כחבר מועצת העיר ירושלים וכסגן יו"ר המועצה הדתית בירושלים בשנים 1983–1988, ושימש יו"ר ועד חברה קדישא בעדה המערבית בעיר. היה יו"ר המכון לחקר יהדות המגרב ב-1983 ויו"ר המרכז הרוחני "תולדות יצחק" ע"ש רבי יצחק בן וואליד ליהודי צפון אפריקה. הרב דיין שימש יו"ר ועדת הארגון של ש"ס (1985–1987). בשנת 1988 נבחר מטעם המפלגה לכנסת ה-12 והיה חבר בועדת העלייה והקליטה, ועדת הפנים ואיכות הסביבה ובנוסף כיהן כסגן יושב ראש הכנסת. ב-1993 הורשע דיין בקבלת דבר במרמה ובזיוף, ונידון לארבעה חודשי עבודות שירות. פרסם מאמרים בנושאי הלכה ובנושא חכמי המערב בירושלים. אב לארבעה ילדים. נר מערבי - אודות רבי יצחק בן וואליד, ירושלים ה'תש"ל. שו"ת עטרת שלמה - המכיל קונטרס 'עטרת זקנים' אודות יחס רבני מרוקו לפסקי השו"ע והרמ"א, ובירורי הלכות וחקרי מנהגים ע"פ מנהג מרוקו. ירושלים ה'תשס"ד. חכמי המערב בירושלים - פרקים בתולדות חייהם ופעולותיהם של חכמי המערב (מרוקו) בירושלים מהמאה ה-י"ט ועד ימינו. ירושלים תשנ"ב. שלמה דיין, באתר הכנסת שלמה דיין, באתר כנסת פתוחה דיין, שלמה, חכמי המערב בירושלים, באתר אוצר החכמה שלמה דין, דף שער בספרייה הלאומית הורשעו בפלילים: כרוניקה של פשיעה בכנסת ובממשלה | נתון בראש, ‏2018-01-09 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
פרס סוקרטס

פרס סוקרטס (באנגלית: Socrates Award) הוא פרס כדורגל המוענק על ידי פראנס פוטבול להכרה בעבודה הומניטרית, המוענק לכדורגלן שפעל למען קהילתו בשנה החולפת. הפרס נקרא על שם קשר נבחרת ברזיל לשעבר, סוקרטס. הפרס הוענק לראשונה בטקס כדור הזהב ב־2022 לסאדיו מאנה, על תרומתו לקהילה בסנגל, שבין היתר כוללת תרומת כספים, בניית בתי חולים ובתי ספר. בשנת 2023 הפרס ניתן לכדורגלן הברזילאי ויניסיוס ג'וניור, על מאבקו בגזענות. ב-20 באוקטובר, במהלך הענקת הפרס הראו תמונה על המסך של ויניסיוס במהלך משחק מול ולנסיה בעונת 2022/2023; באותו המשחק זרקו קבוצה של אוהדי ולנסיה הערות גזעניות כלפי ויניסיוס. הקבוצה מיהרה לגנות את התמונה שהוצגה, ובהודעה רשמית שהוציאו גינו את התדמית שנתנו להם בטקס, ואמרו שהמועדון טיפל באותם מקרים. הזוכה נבחר על ידי 6 שופטים, שמורכבים משחקן כדורגל לשעבר, 2 עיתונאים בכירים בפראנס פוטבול, 2 בכירים בארגון Peace And Sport(אנ'), ובכיר בקרן Gol de Letra. כדור הזהב Socrates Award, topendsports (באנגלית) "לא רוצה לשחק יותר": ויניסיוס שוב ספג גזענות, באתר ONE‏, 21 במאי 2023 ולנסיה זועמת: מבקשים כבוד למועדון והאוהדים, באתר ONE‏, 31 באוקטובר 2023 גאבי זכה בשחקן הצעיר, קורטואה שוער השנה, באתר ONE‏, 17 באוקטובר 2022 2024 Ballon d’Or awards ceremony date and venue announced, https://www.uefa.com/, ‏6 ביוני 2024 (באנגלית)
ג'ו הנרי

ג'ו הנרי (באנגלית: Joe Henry; נולד ב-2 בדצמבר 1960) הוא זמר-יוצר, גיטריסט ומפיק מוזיקלי אמריקאי. הוא הוציא חמישה-עשר אלבומי אולפן והפיק עשרות הקלטות עבור אמנים אחרים, כולל שלושה אלבומים זוכי פרס גראמי. הנרי נולד בשארלוט, קרוליינה הצפונית, המדינה ממנה הגיעו גם הוריו, אותם תיאר כנוצרים אדוקים. הוא גדל בעיר אוקלנד, מישיגן ולמד בבית הספר הקהילתי של רוצ'סטר. הוא סיים את לימודיו בתיכון רוצ'סטר אדמס, ולאחר מכן סיים את לימודיו באוניברסיטת מישיגן. לאחר מכן, החל להתמקצע במקצועות המוזיקה. הנרי עבר לברוקלין, ניו יורק ב-1985 והחל להופיע באולמות מוזיקה מקומיים. בהמשך לכך, שיתף פעולה עם סולומון ברק, אני דיפרנקו, איימי מאן, אלביס קוסטלו, סאליף קייטה, רמבלינג ג'ק אליוט, יו לורי, ליסה האניגן, בוני רייט, בילי בראג, גאי פירס, ג'ואן באאז וגאי פירס. בשנת 2000 השתתף בכתיבת להיט הקאנטרי של הזמרת-יוצרת האמריקאית מדונה, "Don't Tell Me" שנכלל באלבום האולפן השמיני שלה, Music. הוא עבד איתה שוב בכתיבת השיר "Jump" מ-Confessions on a Dance Floor. בשנת 2008 כתב עם מדונה את "Devil Wouldn't Recognize You" מ-Hard Candy. ארבעה שנים לאחר מכן, כתבו את "Falling Free" מ-MDNA. מדיה וקבצים בנושא ג'ו הנרי בוויקישיתוף ג'ו הנרי, במסד הנתונים הקולנועיים IMDb (באנגלית) ג'ו הנרי, באתר Last.fm (באנגלית) ג'ו הנרי, באתר AllMusic (באנגלית) ג'ו הנרי, באתר MusicBrainz (באנגלית) ג'ו הנרי, באתר Discogs (באנגלית) ג'ו הנרי, באתר Songkick (באנגלית) ג'ו הנרי, באתר Genius ג'ו הנרי, באתר SecondHandSongs Joe Henry, Joe Henry (באנגלית אמריקאית) Don't Give Up On Me by Solomon Burke (Best Contemporary Blues Album, 2002), A Stranger Here by Ramblin' Jack Elliott (Best Traditional Blues Album, 2009), Genuine Negro Jig by Carolina Chocolate Drops (Best Traditional Folk Album, 2010). Joe Henry | Artist | GRAMMY.com, www.grammy.com "Joe Henry - The Mystery and Adventure of Life and Songwriting" Joe Henry, Discogs (באנגלית) Release group “Music” by Madonna - MusicBrainz, musicbrainz.org Release group “Confessions on a Dance Floor” by Madonna - MusicBrainz, musicbrainz.org Release group “Hard Candy” by Madonna - MusicBrainz, musicbrainz.org Release group “MDNA” by Madonna - MusicBrainz, musicbrainz.org
ליגת העל הטג'יקית

ליגת העל הטג'יקית היא ליגת הכדורגל הבכירה בטג'יקיסטן. הליגה הוקמה בשנת 1992, בשנה בה הוקמה טג'יקיסטן לאחר התפרקות ברית המועצות. הקבוצה שזכתה במירב תוארי האליפות היא קבוצת איסטיקלול דושנבה (12 פעמים). הליגה מנוהלת בחסות מפעילת הסלולר מגאפון. לפני הקמת ליגת העל הטג'יקית, מ-1937 ועד 1991 התקיימה הליגה של רפובליקת טג'יקיסטן תחת מערכת הליגות של ברית המועצות. כיוון שהקבוצות הטג'יקיות, שהיו חלשות יחסית, לא הרבו להשתתף בליגת העל הסובייטית החזקה, אליפות הליגה האזורית הייתה יותר משמעותית במדינה (אך לא הייתה רשמית ולא הוכרה בדיעבד על ידי התאחדות הכדורגל הטג'יקית). קבוצה המסומנת בכתב מודגש זכתה בגביע הטג'יקי הסובייטי באותה העונה והשלימה דאבל מקומי. הליגה הטיג'יקית בכדורגל הוקמה בשנת 1992 אחרי התפרקות ברית המועצות, ופירוקה של ליגת העל הסובייטית. הליגה הצטרפה לפיפ"א תחת קונפדרציית הכדורגל של אסיה. בעונת הבכורה של הליגה השתתפו 12 מועדונים, והאלופה הראשונה הייתה פאמיר דושנבה. לאחר מכן הוגדלה הליגה ל-16 קבוצות. ב-1997 צומצמה הליגה ל-13 קבוצות, ועונה לאחר מכן חזרה למתכונת של 12 קבוצות. בשנת 2000 הוקטנה הליגה עוד פעם ל-10 קבוצות בלבד, אך לאחר מכן הוגדלה בהדרגה בחזרה ל-16 קבוצות, והוקטנה שוב ב-2004. הליגה הוקטנה והוגדלה לסירוגין ושיחקו בה בין 9 ל-13 קבוצות בין 2005 ועד 2016. ב-2017 הוקטנה הליגה ל-8 קבוצות בלבד וכך היא משחקת מאז. קבוצה המסומנת בכתב מודגש זכתה בגביע הטג'יקי באותה העונה והשלימה דאבל מקומי. אתר האינטרנט הרשמי של פדרציית הכדורגל הטג'יקית עקב מלחמת העולם השנייה מאז 2007 נקראת צסק"א פאמיר דושנבה.